Tolong jelaskan mengenai Fetero mangositengagö Yesu dalam bahasa nias

Fetero mangositengagö Yesu ba Li Indonesia Petrus menyangkal Yesus hikaya ma waö-waö hewisa samösa Fetero mangositengagö Yesu si no tesura ba mbuku ni'amanoni'ö ba zi öfa mbuku duria somuso dödö, yaia da'ö ba mbuku Matai'o, Mareko, Luka, Yohane. Hikaya Wetero andre ba wangositengagönia Yesu, ba hiza Yesu samösa asöndru dödöNia, me Fetero andrö ba ono muri Yesu ma nifahaö Yesu siföföna sibai.

Hikaya da'a arakhagö fagölö ira hewisa Yuda banua Gariota simanga mböli Yesu, ono murinia bö'ö, irege alua wondra'u Yesu irugi labunu mate. Amaehuta, bazidombua hikaya da'a, Fetero tobali hikaya sihera-hera dödö niha,me ba gafuriata ya'ia mangesa tödö ba tobali tenge-tenge ma solohe tanga niha samati ba ginötö da'ö, Yuda banua gariota andrö, ba alua khönia zilako me ibunu ia itaŵi mbaginia.

Yesu no itahö zalua khö Wetero

Imane Yesu khö Wetero:"bongi andre fatua lömiwo manu ba notölu kali ö'ositengagö ndra'o itema linia Feteto hemate balö lö irai u'ositengahö ndra'ugö guru"

Da'e tesura bakha ba zi öfa mbuku duria domuso dödö, simane ba mbuku Matai'o faza 26 ayati 30 irugi 35. Me aefa da'ö manunö ira,banumalö ira we'amöi bahili Zaitu.

Imane Yesu khö ndra nifahaönia, bongi andre moloi ami miröi ndra'o, börö meno tesura ba mbuku ni'amoni'ö, ubunu dania gubalo andrö ba oi muzawili ngawawa mbiri-biriba imane nasa khöra Yesu, bongi andre mangiwa wa'matimi fefu. Bameno tesusugi ndra'o mangawuli ba oföna möi ndra'o ba galilaia moroi khömi.

Ba imane fetero khö Yesu bahelaröi ndra'ugö sato andrö,ba ma'ifu lö uröi ndra'ugö.

Ba imane khönia Yesu fondro-ndrongo bongi andre, fatua lö miwo manu, bano tölu kali öfaduhu'ö walö ö'ila ndra'o.

bamuhede zui Wetero soroi zi'ai ba dödönia He mate ndra'o awö-U,ma'ifu walö uŵa'ö walö u'ila Ndra'ugö bafefu nifahaö bö'ö ai lamanö wanguma'ö.

Luka faza 22 ayati 31 irugi 34 imane Yesu He Simoni, he Simoni Fondrondrongo! No tetehegö khö gafökha bawanandraigö ya'ami fefu hulö zohalöŵö badanö sangeheta böra moroi baguliho.ba hiza mangandrö-Do salahiu, Simoni, ena'ö lö taya wamatiu.Ba nano mangawuli ndra'ugö khö-Gu, öfa'abölö ndratalifusöu.

itema li Fetero, He So'aya, utehegö möido bagurunga  ba matedo awö Zo'aya Aefa da'ö imane Yesu: Yaduhu dödöu Fetero, fatua lö miwo manu bongi andre, no medölu ö'osilö'ögö Ndra'o.

Yohane faza 13 ayati 37 ba 38imane Fetero khönia, He So'aya hana watebai u o'ö Ndra'ugö iada'e. Utehegö mate ndra'o khö Zo'aya. Ba itema linia Yesu,Hadia sindruhundruhu ötehegö mate ndra'ugö khögu?,haogö fondrondrongo, fatua lömiwo nanu dania, no medölu kali öfaduhu'ö lö ö ila ndra'odo!.

Nitöngöni: Miwo manu dua kali, tesöndra ha bazura Mareko. Sakali miwo manu tandra wa miwo nasa irege moluo.Fayum papyrus i akui sura Mareko waso tesura wehede dis=dua kali.

Femiwo manu siföföna ya'ia dandra inötö zago bözi tölu ba zibongi.